text: Juhl afløser Matthiesen i formandsstolen
  07 september 2019 kl. 08.11
  Kulturministeren har fredag udpeget Enhedslistens Christian Juhl som den nye formand for Folketingets Sydslesvigudvalg. Han afløser Venstres Anni Matthiesen på posten.
  Christian Juhl fra Enhedslisten er fredag udpeget af kulturministeren som ny formand for Folketingets Sydslesvigudvalg. 
  Christian Juhl afløser Anni Matthiesen på posten. Venstrekvinden er dog fortsat medlem af det syv mand store udvalg.
  - Valget af Christian Juhl er en god nyhed for det danske mindretal. Han har stor indsigt i forholdene i Sydslesvig og har altid været en meget konstruktiv partner for mindretallet, siger SSF-generalsekretær Jens A. Christiansen.
  Sydslesvigudvalgets syv medlemmer forvalter Danmarks tilskud til de danske mindretal i Sydslesvig på omkring 500 millioner kroner om året. Det er det eneste af Folketingets udvalg, der selv disponerer over midlerne indenfor den økonomiske ramme.
  Fem af de syv medlemmer er alle valgt i Sydjyllands Storkreds. Det gælder Troels Ravn (Soc.dem), Anni Matthiesen (V), Lotte Roed (Rad.V.), Karina Lorentzen Dehnhardt (SF) samt Niels Flemming Hansen (Kons.).
  Medlemmer Sydslesvigudvalget:
  Christian Juhl (Enh.)Troels Ravn (Soc.dem.)Anni Matthiesen (V)Martin Henriksen (DF)Lotte Roed (Rad.V.)Karina Lorentzen Dehnhardt (SF)Christian Juhl (EL)Niels Flemming Hansen (Kons.)
  
  